
ΑΠΟΦΑΣΕΙ Σ 

Αριθ.487 (1) 

Έγκριση Οργανισμού Εσωτερικής Υπηρεσίας του ΝΠΔΔ 
με την επωνυμία «Οργανισμός Παιδικών και Βρεφονη¬ 
πιακών Σταθμών Δήμου Παραμυθιάς», Ν. Θεσπρω¬ 
τίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του άρθρου 12 του Ν. 2880/2001 (ΦΕΚ 9/τ.Α'/ 
30.1.2001) «Πρόγραμμα Πολιτεία για την μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β. Του άρθρου 9 του Ν. 2503/1997 (ΦΕΚ 107τ.Α'/1997) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ. Του άρθρου 12 του Ν. 1188/1981, όπως αυτό αντικα- 
ταστάθηκεαπότιςόμοιεςτου άρθρου 8του Ν. 2307/1995. 

δ. Του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων Κοινωνικής Προνοίας - Παιδικής Προ¬ 
στασίας και άλλες διατάξεις». 

ε. Του άρθρου 26 του Ν. 2819/2000 (ΦΕΚ 84/τ.Α'/ 
15.3.2000) «Ίδρυση Εταιρείας «Ολυμπιακό Χωριό 2004», 
προστασία Ολυμπιακών Συμβόλων και Σημάτων και άλλες 
διατάξεις». 


στ. Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ. Του άρθρου 27 του Ν. 2081/1991, με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η. Των Π.Δ/των 50/2001 (ΦΕΚ 39/τ.Α'/5.3.2001) «Καθο¬ 
ρισμός των τυπικών προσόντων διορισμού σε θέσεις φο¬ 
ρέων του Δημοσίου τομέα», 37α/1987 (ΦΕΚ.11/τ.Α'/1987) 
και 22/1990 (ΦΕΚ 7/τ.Α'/1990), όπως ισχύουν κάθε φορά. 

θ. Των άρθρων 26,198 και 203 του Δ.Κ.Κ. (Π.Δ. 410/95), 
όπως ισχύουν. 

ι. Του 276/85 Π.Δ/τος (ΦΕΚ102/τ.Α'/1986) «Δυναμικότητα 
και σύνθεση προσωπικού Παιδικών Σταθμών», «Ίδρυση 
Βρεφικών Τμημάτων» και του 92/1989 Π.Δ/τος (ΦΕΚ 
41/τ.Α'/1989) με το οποίο τροποποιήθηκε το προηγούμενο 
ως προς τη δυναμικότητα του ανωτέρω Παιδικού Σταθμού. 

ια. Τις 2813/3.6.1987 (ΦΕΚ 22/τ.Β'/1987) Γ2β/5466/ 
5.12.1988 (ΦΕΚ900/τ.Β'/1988) αποφάσεις των Υπουργών 
Προεδρίας Κυβερνήσεως και Υγείας Πρόνοιας και Κοινω¬ 
νικών Ασφαλίσεων, σχετικά με την αντιστοιχία των οργα¬ 
νικών μονάδων διαφορετικής ονομασίας ιδρυμάτων κοι¬ 
νωνικής πρόνοιας, εποπτευόμενων από το Υπουργείο 
Υγείας και Πρόνοιας προς τις Διευθύνσεις, Τμήματα και 
αυτοτελή γραφεία και τον καθορισμό των κλάδων προϊ¬ 
σταμένων των μονάδων αυτών. 

2. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου του Ν. 2307/1995, όπως διατυπώθη¬ 
κε στο 5/2003 πρακτικό του. 

3. Την 84/2003 απόφαση του Δημοτικού Συμβουλίου 
Παραμυθιάς και την 19/2002 απόφαση του Διοικητικού 
Συμβουλίου του Ν.Π. με τις οποίες εγκρίθηκε και ψηφί¬ 
στηκε αντίστοιχα ο Ο.Ε.Υ. του ανωτέρω Νομικού Προσώ¬ 
που. 

4. Την 20921/19.9.2001 απόφαση του Γενικού Γραμμα¬ 
τέα Περιφέρειας Ηπείρου «Μεταβίβαση αρμοδιοτήτων 
και παροχή εξουσιοδότησης με εντολή Γ.Γ. Περιφέρειας 
στους Διευθυντές Τοπικής Αυτ/σης και Δ/σης» (ΦΕΚ 
127/τ.Β'/2.10.2001), αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΝΠΔΔ «Οργανισμός Παιδικών και Βρεφονηπιακών Σταθ¬ 
μών Δήμου Παραμυθίας», Νομού Θεσπρωτίας, που έχει 
ως εξής: 





























7446 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 1 

ΣΚΟΠΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας, σκοπό έχουν: 

Να παρέχουν ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα. 

Να βοηθούν τα παιδιά ν’ αναπτυχθούν ολόπλευρα, σω¬ 
ματικά, νοητικά, συναισθηματικά και κοινωνικά. 

Να εξαλείφουν κατά το δυνατό, τις διαφορές που τυχόν 
προκύπτουν από το πολιτιστικό, οικονομικό και μορφωτι¬ 
κό επίπεδο των γονέων τους. 

Να εξυπηρετούντους γονείς και παράλληλα να τους ευ¬ 
αισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

Να βοηθούν τα παιδιά προσχολικής ηλικίας στην ομαλή 
μετάβασή τους από το οικογενειακό στο σχολικό περι¬ 
βάλλον. 

Να παρέχουν ημερήσια διατροφή και φροντίδα στα παι¬ 
διά που φιλοξενούν τηρώντας τους κανόνες υγιεινής. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ 

Ο Οργανισμός Παιδικών και Βρεφονηπιακών Σταθμών 
του Δήμου Παραμυθιάς ορίζεται ως δύο (2) Τμήματα. 

Τα Τμήματα του αποτελούνται από: 

Α) Δύο (2) Γραφεία Προσχολικής Αγωγής. 

Τα ως άνω Γραφεία αποτελούνται από τους εξής το¬ 
μείς: 

α) Παιδαγωγικού Προσωπικού. 

β) Μαγείρων-Βοηθητικού Προσωπικού. 

Β) Γ ραφείο Διοικητικό - Οικονομικό το οποίο είναι λει¬ 
τουργικό και όχι ανεξάρτητο. 

ΑΡΘΡΟ 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΚΑΙ ΓΡΑΦΕΙΩΝ 

Α) Το Τμήμα εποπτεύει, συντονίζει και κατευθύνει το 
Παιδαγωγικό έργο του Οργανισμού Παιδικών και Βρεφο¬ 
νηπιακών Σταθμών σύμφωνα με το αναλυτικό πρόγραμμα 
του Υπουργείου Παιδείας και γενικά μεριμνά για την εύ¬ 
ρυθμη λειτουργία του Νομικού Προσώπου, βάσει του 
ισχύοντος Κανονισμού. 

Β) Το Γ ραφείο Προσχολικής Αγωγής επιμελείται τηνπα- 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του. 

Γ) Το Γραφείο Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Οργανισμού Παιδικών και Βρεφονηπιακών Σταθμών. 

ΑΡΘΡΟ 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α) ΠΡΟΪΣΤΑΜΕΝΟΥ ΤΜΗΜΑΤΟΣ 

Ο Προϊστάμενος Τμήματος του Οργανισμού Παιδικών 
και Βρεφονηπιακών Σταθμών ευθύνεται για την αποτελε¬ 
σματική και αποδοτική εκτέλεση των λειτουργιών του 
Ν.Π. προγραμματίζοντας, οργανώνοντας, στελεχώνο¬ 
ντας τις επιμέρους δραστηριότητες, έτσι ώστε να εκπλη¬ 
ρώνονται οι περιοδικοί (ετήσιοι και μακροπρόθεσμοι) 
στόχοι του Ν.Π.Δ.Δ. με βάση αντίστοιχα προγράμματα 
δράσης. 

Ειδικότερα ο Προϊστάμενος Τμήματος: 

Έχει την εποπτεία όλων των Γ ραφείων και Τομέων του 
Ν.Π. και των υπαλλήλωντου Σταθμού ασκώντας όλες τις 


αρμοδιότητες που ορίζονται από τις κείμενες διατάξεις, 
παρακολουθεί και συντονίζει το έργο τους. 

Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα, χωρίς όμως δικαίωμα ψήφου, 
στις περιπτώσεις που δεν είναι μέλος του Διοικητικού 
Συμβουλίου. 

Φροντίζει για την εφαρμογή της κείμενης νομοθεσίας, 
του Κανονισμού Λειτουργίας του Σταθμού, των εγκυκλίων 
και οδηγιών του Δήμου και την εκτέλεση των αποφάσεων 
του Διοικητικού Συμβουλίου και του Προέδρου. 

Είναι αρμόδιος και επιμελείται σε συνεργασία με το σύ¬ 
νολο του παιδαγωγικού προσωπικού(σύλλογος διδασκό¬ 
ντων) για την εφαρμογή των σύγχρονων απόψεων της 
Παιδαγωγικής και της Ψυχολογίας, όπως αυτές καθορί¬ 
ζονται κάθε φορά από το Υπουργείο Παιδείας που είναι 
αρμόδιο για την Προσχολική Αγωγή. 

Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα 
θέματα που απασχολούντο Σταθμό και για τον προγραμ¬ 
ματισμό των νέων δραστηριοτήτων, φροντίζοντας να μην 
παρακωλύεται η λειτουργία τον Σταθμού. 

Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυτού 
εφόσον δεν υπηρετεί υπάλληλοςτου κλάδου Διοικητικού, 
υπογράφει σε όλα τα έγγραφα, εκείνα για τα οποία έχει 
εξουσιοδοτηθεί από τον Πρόεδρο. 

Τηρεί τη σφραγίδα του Σταθμού. 

Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

Συνεργάζεται με τον υπάλληλο του Κλάδου Διοικητικού 
και το Διοικητικό Συμβούλιο για τη σύνταξη του ετήσιου 
προϋπολογισμού εσόδων και εξόδων του Σταθμού, τον 
Απολογισμό και Ισολογισμό αυτού. Επιμελείται για τον 
εφοδιασμό του Σταθμού που πραγματοποιείται από τον 
υπάλληλο του κλάδου Διοικητικού όσον αφορά τα ανα¬ 
γκαία τρόφιμα, λοιπά είδη και υλικά καθώς και την καλή 
φύλαξη, συντήρηση και διάθεση αυτών. 

Είναι υπεύθυνος για την τήρηση όλων των προβλεπό- 
μενων από το Νόμο βιβλίων και ο ίδιος τηρείτο εμπιστευ- 
τικό πρωτόκολλο. 

Υπογράφει μαζί με τον Πρόεδρο τις μισθοδοτικές κατα¬ 
στάσεις των αποδοχών του προσωπικού, τα χρηματικά 
εντάλματα και λοιπά παραστατικά πριν υπογραφούν από 
τον Πρόεδρο. 

Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

Συνυπογράφει με τον υπάλληλο του Διοικητικού-Οικο- 
νομικού καιτον Πρόεδροτις χρηματικές επιταγές του Ν.Π. 

Εισηγείται στον Πρόεδρο όλες τις υπηρεσιακές μετα¬ 
βολές του προσωπικού του Σταθμού. 

Ασκεί κάθε άλλη αρμοδιότητα η οποία πηγάζει από τη 
γενικότερη αποστολή του, είτε δημιουργείται αυτοδίκαια 
από την άσκηση των καθηκόντων του, είτε ανατίθεται από 
τον Πρόεδρο του Διοικητικού Συμβουλίου. 

Εισηγείται στο Διοικητικό Συμβούλιο τις περιπτώσεις 
υπερωριακής απασχόλησης στο προσωπικό του Σταθ¬ 
μού. 

Συντάσσει το μηνιαίο διαιτολόγιο σε συνεργασία με 
τους παιδαγωγούς και το εισηγείται στο Διοικητικό Συμ¬ 
βούλιο. 

Εισηγείται για την έγκαιρη χορήγηση των προβλεπομέ- 
νων από τις κείμενες διατάξεις παροχών σε όλους τους 
υπαλλήλους του Ν.Π. 

Κρατεί τα κλειδιά του Σταθμού και της αποθήκης. 

Είναι υπεύθυνος και εισηγείται στον Πρόεδρο του Διοι¬ 
κητικού Συμβουλίου την επιμόρφωση και την εκπαίδευση 
των υπαλλήλων. 

Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 
κευσης των υπαλλήλων του Ν.Π. μετά από απόφαση του 
Διοικητικού Συμβουλίου. 

Καθορίζει, σε συνεργασία με το υπόλοιπο προσωπικό, 
την ώρα προσέλευσης και αποχώρησής του, φροντίζο¬ 
ντας για την ομαλή λειτουργία του Σταθμού. 

Β) ΠΡΟΪΣΤΑΜΕΝΟΣ ΓΡΑΦΕΙΟΥ ΠΡΟΣΧΟΛΙΚΗΣ ΑΓΩ¬ 
ΓΉΣ 

Είναι υπεύθυνος: 

Για την εύρυθμη λειτουργία του Γραφείου καιτηντήρη- 
σητου Κανονισμού. 

Για την παροχή σωστής προσχολικής αγωγής στα φιλο¬ 
ξενούμενα νήπια σε συνεργασία με το παιδαγωγικό προ¬ 
σωπικό. 

Εποπτεύει όλο το προσωπικό του Γ ραφείου για τη σω¬ 
στή εκτέλεση των καθηκόντων του. 

Εισηγείται στον Τ μηματάρχη τις ανάγκες του Γ ραφείου 
σε προσωπικό και πόσης φύσεως εξοπλισμό, καθώς και 
την επιμόρφωση του προσωπικού. 

Είναι υπεύθυνος για τις συγκεντρώσεις προσωπικού και 
γονέων. ’ 

Τηρεί όλα τα απαραίτητα βιβλία. 

Β Ια) ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

Φροντίζουν για την σωστή ψυχοσωματική υγεία και ψυ¬ 
χοκινητική εξέλιξη των παιδιών ανάλογα με την ηλικία 
τους. 

Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαραίτητα είδη και ευθύνο- 
νται για την είσοδο κάθε ατόμου σ’αυτές. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά κάθε υλικό 
που τους έχει διατεθεί. 

Αναλαμβάνουν διαδοχικά όλα τα τμήματα-τάξεις του 
βρεφονηπιακού Σταθμού. 

Διατηρούν επαφή με τους γονείς ή τους κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματός του. 

Βοηθούν τον προϊστάμενο κατά τις ώρες που δεν απασχο¬ 
λούνται με τα παιδιά, στη διοικητική εργασία, σε περίπτωση 
που δεν υπηρετεί υπάλληλος του κλάδου Διοικητικού. 

Οι εβδομαδιαίες ώρες εργασίας του προσωπικού καθο¬ 
ρίζονται σε 30 ώρες(Π.Δ. 588/88 ΦΕΚ248/Α). 

Είναι υπεύθυνοι για την παραλαβή-φύλαξη και παράδο¬ 
ση των βρεφών. 

Β 1β) ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 

Συνοδεύουν τα νήπια με το σχολικό αυτοκίνητο εφόσον 
υπάρχει. 

Επιλαμβάνονται της σωματικής καθαριότητας βρεφών 
και φροντίζουν για την ανάπαυσή τους. 

Επίσης, όποτε παραστεί ανάγκη, επιλαμβάνονται της 
σωματικής καθαριότητας των νηπίων και σε περίπτωση 
έλλειψης ή απουσίας τους, την υποχρέωση αυτή αναλαμ¬ 
βάνει υπάλληλος βοηθητικών εργασιών. 

Βοηθούν το παιδαγωγικό προσωπικό σε όλα τα καθή- 
κοντά του και ακολουθούν τις οδηγίες που παίρνουν από 
αυτό. 


Β 2α) ΚΑΘΗΚΟΝΤΑ ΜΑΓΕΙΡΟΥ 

Είναι υπεύθυνος για το μαγειρείο, για την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο. 

Επιμελείται ιδιαιτέρως για την τήρηση όλων των όρων 
υγιεινής στους χώρους παρασκευής του φαγητού, ειση- 
γούμένος κάθε σχετικό μέτρο. 

Παραλαμβάνει καθημερινά από το διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 

Φροντίζει για το σερβίρισμα του φαγητού,προγεύμα¬ 
τος και γεύματος και είναι αποκλειστικά υπόλογος για την 
καθαριότητα,συντήρηση και σωστή φύλαξη των μαγειρι¬ 
κών σκευών και λοιπών ειδών εστιάσεως, ως και την υγιει¬ 
νή κατάσταση των χώρων του μαγειρείου,ευθυνόμενος 
για κάθε απώλεια ή αδικαιολόγητη καταστροφή. 

Προτείνειτη λήψη κάθε μέτρου που θεωρεί απαραίτητο 
για την καλή λειτουργία του μαγειρείου. 

Φροντίζει για την έγκαιρη τακτοποίηση των προμηθευ- 
ομένων τροφίμων και ειδών καθαριότητας στους κατάλ¬ 
ληλους χώρους αποθήκευσης και είναι υπεύθυνος για την 
καθαριότητα και τάξη του χώρου αποθήκευσης αυτών. 

Στις παραπάνω εργασίες βοηθείται από τον βοηθό μα¬ 
γειρείου ή το προσωπικό καθαριότητας, με υπόδειξη του 
προϊσταμένου, και αντικαθιστά το μάγειρα, σε περίπτωση 
απουσίας ή κωλύματος του μάγειρα, τα καθήκοντα εκτε- 
λεί ο βοηθός μαγειρείου ή το βοηθητικό προσωπικό με 
εντολή του Διευθυντή. 

Β 2β) ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

1. Βοηθά το μάγειρα στην προετοιμασία και παρασκευή 
του φαγητού, στη διανομή του, στη συγκέντρωση και κα¬ 
θαριότητα των ειδών εστίασης καθώς και στην καθαριό¬ 
τητα του μαγειρείου και της τραπεζαρίας. 

2. Με τις υποδείξεις των παιδαγωγών βοηθά τα παιδιά 
την ώρα του φαγητού σεβόμενο τους ατομικούς ρυθ¬ 
μούς. 

3. Εκτελεί κάθε άλλη βοηθητική εργασία με υπόδειξη 
του προϊσταμένου και αναπληρώνει το μάγειρα σε περί¬ 
πτωση απουσίας ή κωλύματος. 

Β 3) ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(ΒΟΗΘ. ΕΡΓΑΣΙΩΝ). 

Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του παιδικού Σταθμού, 
εκτός εκείνου του μάγειρα και της αποθήκης. 

Είναι αποκλειστικά υπόλογοι για το γενικό ιματισμό του 
Σταθμού που παραλαμβάνουν από τον υπάλληλο του κλά¬ 
δου Διοικητικού-Λογιστικού, εκτός εκείνου που χρησιμο¬ 
ποιείται από το παιδαγωγικό προσωπικό και είναι υποχρε¬ 
ωμένο για την καλή συντήρηση και φύλαξη, είναι δε υπό¬ 
λογο για την αδικαιολόγητη απώλεια ή καταστροφή 
αυτού. 

Βοηθά το μάγειρα στην προετοιμασία του φαγητού σε 
περίπτωση που δεν υπάρχει βοηθός. 

Φροντίζουν για τη διανομή του φαγητού και παρευ- 
ρίσκονται στην τραπεζαρία κατά την ώρα του φαγη¬ 
τού, βοηθούν δε τα νήπια καθ’όλη τη διάρκεια του φα¬ 
γητού. 

Φροντίζουν για την καθαριότητα του χώρου της τραπε¬ 
ζαρίας, πριν και μετά το φαγητό, καθώς και των επίπλων 
και σκευών του Σταθμού. 

Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

Σε περίπτωση ασθένειας ή κωλύματος του μαγειρείου ή 
υπαλλήλου του ιδίου κλάδου, εκτελούντα καθήκοντα αυ¬ 
τών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια, προκειμένου να φροντίσουντην ασφάλειάτους και 
να τους βοηθήσουν. 

Επιμελούνται την καθαριότητα των νηπίων και τα αλλά¬ 
ζουν σε έκτακτες περιπτώσεις. 

Εκτελούν κάθε άλλη εργασία καθ’ υπόδειξη του προϊ¬ 
σταμένου. 

Β 4) ΚΑΘΗΚΟΝΤΑ ΥΠΑΛΛΗΛΟΥ ΓΡΑΦΕΙΟΥ ΔΙΟΙΚΗΤΙ¬ 
ΚΟΥ-ΟΙΚΟΝΟΜΙΚΟΥ 

Εκτελεί χρέη Γραμματέα στο Δ.Σ. και καταχωρεί τις 
αποφάσεις που λαμβάνονται από το βιβλίο πρακτικών συ¬ 
νεδριάσεων του Δ.Σ. 

Ενημερώνει κάθε μέρα τον προϊστάμενο του τμήματος 
για τα παρόντα στο Σταθμό παιδιά. 

Είναι υπεύθυνος για την προμήθεια και τον έγκαιρο 
εφοδιασμό του Σταθμού με αναγκαία τρόφιμα και λοιπά 
υλικά για την καλή φύλαξη,συντήρηση και διάθεσή τους, 
καθώς και τη λοιπή εν γένει παρουσία του Σταθμού, σύμ¬ 
φωνα με τις εκάστοτε αποφάσεις του Δ.Σ. 

Εκδίδει και συνυπογράφει με τον Τμηματάρχη και τον 
Πρόεδρο του Δ.Σ. τις διπλότυπες αποδείξεις είσπραξης. 

Εκδίδει τα δελτία εισαγωγής υλικού τα οποία υπογρά¬ 
φονται από την επιτροπή παραλαβής. 

Εκδίδει και συνυπογράφει με το μάγειρα τα δελτία εξα¬ 
γωγής υλικού. 

Συνεργάζεται με τον Τμηματάρχη για τον καθορισμό 
της ποσότητας των αναγκαίων τροφίμων και λοιπών υλι¬ 
κών. 

Τηρεί άλατα, διοικητικά και διαχειριστικά βιβλία. 

Καταχωρεί κάθε μέρα στα διαχειριστικά βιβλία τις εισα¬ 
γωγές και εξαγωγές τροφίμων και λοιπών υλικών, καθώς 
επίσης τις εισπράξεις και πληρωμές που πραγματοποιού¬ 
νται κάθε φορά, ευθυνόμενος για την καλή τήρηση και 
έγκαιρη καταχώρηση στα βιβλία αυτά των απαιτούμενων 
εγγραφών. 

Εκδίδει και συνυπογράφει με τον Πρόεδρο και τον Τμη¬ 
ματάρχη τις απαραίτητες επιταγές. 

Συγκεντρώνει όλα τα απαραίτητα δικαιολογητικά βάσει 
των οποίων εκδίδει τα χρηματικά εντάλματα πληρωμής τα 
οποία συνυπογράφει με τον Πρόεδρο του Δ.Σ. και τον 
Τμηματάρχη. 

Εκτελεί τις πληρωμές στους δικαιούχους στις περιπτώ¬ 
σεις που δεν εκδίδονται επ’ονόματί τους επιταγές. 

Είναι υπεύθυνος για την τήρηση γενικά των λογαρια¬ 
σμών, τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των δικαιολο- 
γητικών εισπράξεων και πληρωμών, έτσι που να είναι ευ¬ 
χερής ο έλεγχος σε οποιοδήποτε χρόνο. 

Έχει το ένα από τα δύο κλειδιά της αποθήκης. 

Μεριμνά για την έγκαιρη κατάθεση των σχετικών χρη¬ 
ματικών ποσών στο λογαριασμό που τηρείται σε Πιστωτι¬ 
κό Τδρυμα. 

Συνεργάζεται με τον Τμηματάρχη για την κατάρτιση του 
προϋπολογιμού εσόδων και εξόδων καθώς και του απο¬ 
λογισμού και ισολογισμού του Σταθμού. 

Είναι υπεύθυνος και οφείλει να παρακολουθεί όλες τις 
διαχειριστικές και διοικητικές πράξεις του Σταθμού. 

Συντάσσει την αλληλογραφία του Ιδρύματος, εκτός 
από της εμπιστευτικής αλληλογραφίας. 


Τηρεί το Αρχείο του Σταθμού, την κείμενη Νομοθεσία, 
τον Κανονισμό λειτουργίας του Σταθμού καιτις εγκύκλιες 
οδηγίες του Υπουργείου, πλην του Αρχείου εμπιστευτι- 
κής αλληλογραφίας. 

Εκτελεί κάθε εξωτερική εργασία του Σταθμού. 

Είναι υπεύθυνος και υπόλογος για κάθε φύσεως υλικό 
του Σταθμού. 

Συντάσσει και υπογράφει τις μισθοδοτικές καταστά¬ 
σεις του προσωπικού. 

Εκτελεί κάθε άλλη εργασία με υπόδειξη του Τμηματάρχη. 

Σε περίπτωση που δεν υπηρετεί στο Σταθμό υπάλληλος 
του κλάδου αυτού ή υπηρετεί αλλά απουσιάζει ή κωλύε¬ 
ται, τα καθήκοντάτου ασκεί ο Τμηματάρχης ή ο υπεύθυ¬ 
νος Γραφείου προσχολικής αγωγής, εφόσον απαλλαγεί 
από τα καθήκοντά της προσχολικής αγωγής. 

ΑΡΟΡΟ 5 

ΛΕΙΤΟΥΡΓΙΑ ΠΑΙΔΙΚΩΝ ΣΤΑΘΜΩΝ 

1. Η λειτουργία των Παιδικών-Βρεφονηπιακών Σταθμών 
αρχίζει την 1η Σεπτεμβρίου και λήγει την 31η Ιουλίου του 
επόμενου έτους, επί πέντε ημέρες από Δευτέρα έως Πα¬ 
ρασκευή, από τις 07:00 π.μ. μέχρι τις 03:00 μ.μ. 

Διακόπτουν τη λειτουργία τους κατά τις επίσημες αρ¬ 
γίες των Δημοσίων Υπηρεσιών, από 24 Δεκεμβρίου μέχρι 
και την 5η Ιανουάριου, από τη Μεγάλη Πέμπτη μέχρι και 
την Κυριακή του Θωμά, των Τριών Ιεραρχών, την ημέρα 
της εορτής του Πολιούχου του Δήμου Παραμυθιάς (Αγ. 
Δονάτου), την ημέρα του εορτασμού του Εθνικού Τοπι¬ 
κού Γεγονότος (49 Προκρίτων), την ημέρα της εκλογοα- 
πολογιστικής συνέλευσης του Συλλόγου των εργαζομέ¬ 
νων καθώς και το μήνα Αύγουστο. Το μήνα αυτό το προ¬ 
σωπικό παίρνει την κανονική του άδεια καθώς και 10 
επιπλέον ημέρες, όποτε παραστεί ανάγκη σε όλη τη διάρ¬ 
κεια του έτους. 

ΑΡΘΡΟ 6 

ΟΡΓΑΝΙΚΗ ΣΥΝΘΕΣΗ ΤΟΥ ΠΡΟΣΩΠΙΚΟΥ 
(άρθρα 30, 31 του Ν. 1188/81) 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ 16 ΝΗΠΙΑΓΩΓΩΝ Με τυπικό προσόν πτυ¬ 
χίο ΤΕΙ Βρεφονηπιοκομίας. Θέσεις: 6 Βαθμός: Δ'- Α' 

ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ Θέσεις: 
1 Βαθμός: Δ'- Α' 

ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ- ΜΑΓΕΙΡΕΙΟΥ 

1. ΚΛΑΔΟΣ ΔΕ8 ΒΟΗΘΩΝ ΒΡΕΦΟΝΗΠΙΟΚΟΜΩΝ Θέ¬ 
σεις: 6 Βαθμός: Δ'-Α' 

2. ΚΛΑΔΟΣ ΔΕ 32 ΜΑΓΕΙΡΩΝ Θέσεις: 3 Βαθμός: Δ'-Α' 

3. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) Θέσεις: 3, Βαθμός: Ε'- Β' 

4. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ Θέ¬ 
σεις: 3, Βαθμός: Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Α1 ΕΚΠΑΙΔΕΥΤΙΚΟ ΠΡΟΣΩΠΙΚΟ 

Το μόνιμο τακτικό εκπαιδευτικό προσωπικό προσωπο¬ 
παγών θέσεων προσωρινών κλάδων που μετατάχθηκε 
από τον Κρατικό Παιδικό Σταθμό Παραμυθιάς με το Ν. 
2880/2001, αρ. 12, στον Οργανισμό Παιδικών και Βρεφο¬ 
νηπιακών Σταθμών του Δήμου Παραμυθιάς μετηνΔΥΙα/ 
ΟΙΚ. 7723/30.4.2001 Διαπιστωτική Πράξη των Υπουργών 
Υγείας και Πρόνοιας και του Υφυπουργού Δημ. Διοίκησης 

και Εσωτερικών, κατατάσσεται αυτοδίκαια από την έναρ¬ 
ξη ισχύος του παρόντος, σε οργανικές προσωποπαγείς 
θέσεις κλάδου ΠΕ και ΤΕ 16 Νηπιαγωγών που συνιστώ- 
νται με τον παρόντα οργανισμό. Το εν λόγω προσωπικό 
κρίνεται ως προϊστάμενος Διεύθυνσης/Τμήματος/Γρα¬ 
φείου σύμφωνα με το Νόμο 2190/94. 

1. ΤΕ 16 ΝΗΠΙΑΓΩΓΩΝ ΘΕΣΕΙΣ 2 ΒΑΘΜΟΣ Β-Α 

2. ΠΕ ΝΗΠΙΑΓΩΓΩΝ ΘΕΣΕΙΣ 1 ΒΑΘΜΟΣ Α 

3. ΚΛΑΔΟΣ ΔΕ ΔΙΟΙΚΗΤΙΚΟΣ- ΟΙΚΟΝΟΜΙΚΟΣ ΘΕΣΕΙΣ 2 
ΒΑΘΜΟΣ Β-Α 

ΤΟ ΛΟΙΠΟ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 
ΘΕΣΕΩΝ 

Το λοιπό μόνιμο προσωπικό προσωποπαγών θέσεων 
καταλαμβάνει με τον παρόντα οργανισμό τις οργανικές- 
προσωποπαγείς θέσεις των κλάδων ΥΕ 14 και ΥΕ 16 αντί¬ 
στοιχα των θέσεων που υπήρχαν στο Νομικό Πρόσωπο 
του Υπουργείου Υγείας και Πρόνοιας σύμφωνα με το Νό¬ 
μο 2503/97, άρθρο 9. 

ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ ΘΕΣΕΙΣ 1 ΒΑΘΜΟΣ 
Ε-Β 

ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΘΕΣΕΙΣ 4 ΒΑΘ¬ 
ΜΟΣ Ε-Β 

ΑΡΘΡΟ 7 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Προϊστάμενοι του Τμήματος Παιδικού Σταθμού καθώς 
και του Γραφείου Προσχολικής Αγωγής, επιλέγονται από 
το εκπαιδευτικό προσωπικό των κλάδων ΠΕ-ΤΕ 16 Νηπια¬ 
γωγών, σύμφωνα με το Νόμο 2190/94, είτε κατέχουν ορ¬ 
γανικές είτε προσωποπαγείς θέσεις. 

ΑΡΘΡΟ 8 

Για το διορισμό, τα καθήκοντα και τις υποχρεώσεις, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, το πειθαρχικό δίκαιο,τη λύ¬ 
ση της υπαλληλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται οι εκάστοτε 
ισχύουσες νομοθετικές διατάξεις. 

ΑΡΘΡΟ 9 

ΜΕΤΑΤΑΞΕΙΣ - ΑΠΟΣΠΑΣΕΙΣ 

Οι ανάγκες του Νομικού Προσώπου θα καλύπτονται κα¬ 
τά προτεραιότητα από μετατάξεις ή αποσπάσεις του προ¬ 
σωπικού που ανήκε στο Υπουργείο Υγείας. Οι μετατασ¬ 
σόμενοι υπάλληλοι κατατάσσονται σε αντίστοιχη θέση 
των τυπικών προσόντων που κατέχουν και σε θέσεις όπως 
αυτές ορίζονται στον παρόντα οργανισμό. Γ ια τη διενέρ¬ 
γεια μετατάξεων και αποσπάσεων θα λαμβάνονται υπόψη 
τα κριτήρια που θα ορίσει το Δημοτικό Συμβούλιο και θα 
ληφθούν υπόψη, και το υπηρεσιακό συμβούλιο, το οποίο 
βάσει αυτών των κριτηρίων θα συντάσσει πίνακες προτε¬ 
ραιότητας των υποψηφίων για κάθε κενή θέση, την οποία 
το Νομικό Πρόσωπο θα γνωστοποιεί στο Υπηρεσιακό 
Συμβούλιο, μέχρι 31 Μαρτίου, κάθε έτους, ποιές αιτήσεις 
των υπαλλήλων θα υποβάλλονται στο Υπηρεσιακό Συμ¬ 
βούλιο, μέχρι 30 Απριλίου, και οι μετατάξεις θα διενερ- 
γούνται μέχρι 30 Ιουνίου του τρέχοντος έτους. 

ΑΡΘΡΟ 10 

Πόροι του Νομικού Προσώπου είναι: 

1. Η κρατική επιχορήγηση σύμφωνα με τα οριζόμενα 
στην παράγραφο δτουέρθρου 12τουΝ. 2880/2001 (ή άρ¬ 
θρο 26του Δ.Κ.Κ.). 


2. Άλλες επιχορηγήσεις από το Δήμο, το κράτος ή από 
άλλο φυσικό ή νομικό πρόσωπο. 

3. Κάθε είδους εισφορές, δωρεές, κληρονομιές, κληρο¬ 
δοσίες. 

4. Πρόσοδοι από την περιουσία του. 

5. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

Ο Δήμος Παραμυθιάς είναι υποχρεωμένος να αποδίδει 
εντός του αυτού ημερολογιακού έτους, στο Νομικό Πρό¬ 
σωπο, τις επιχορηγήσεις οι οποίες έρχονται σ’αυτόν, βά¬ 
σει του Ν. 2880/2001 και να κατανέμει σε διαφορετικό κω¬ 
δικό αριθμό τη μισθοδοσία από τα έξοδα λειτουργίας. 

ΑΡΘΡΟ 11 

Οι προβλεπόμενες από τον παρόντα Ο.Ε.Υ. θέσεις, κα¬ 
τά κλάδο, καλύπτουν όλους τους εργαζόμενους στο 
Ν.Π.Δ.Δ. Το προσωπικό του Παιδικού Σταθμού συνδέεται 
με αυτό, με σύμβαση εργασίας δημοσίου δικαίου. Με την 
ίδια σύμβαση εργασίας συνδέεται και το προσλαμβανό¬ 
μενο προσωπικό από τη θέση σε ισχύ του παρόντος και 
εντεύθεν. Το προσωπικό που έχει μεταταγεί από το 
Υπουργείο Υγείας και Πρόνοιας με το Ν. 2880/2001, εξα¬ 
κολουθεί να διέπεται από το ασφαλιστικό και συνταξιοδο- 
τικό καθεστώς του δημοσίου και την ίδια επικουρική 
ασφάλιση (Μ.Τ.Π.Υ., Τ.Π.Δ.Υ.. Τ.ΕΑ.Δ.Υ.). 

Όλη εφεξής υπηρεσία στα νέα Νομικά Πρόσωπα, θεω¬ 
ρείται ως πραγματική και συντάξιμη υπηρεσία ή ως χρό¬ 
νος ασφάλισης, κατά περίπτωση που διανύθηκε στην 
υπηρεσία από την οποία μετατάχθηκαν (αρ. 7 παρ. 2,3 Ν. 
2703/99). 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις 
στις οποίες κατέχουν. 

Προϊστάμενοι Τμημάτων και Γραφείων ορίζονται πά¬ 
ντοτε με απόφαση του προέδρου του Δ.Σ., οι κρινόμενοι 
από το αρμόδιο Υπηρεσιακό Συμβούλιο υπάλληλοι, ανα- 
πληρούμενοι, σε περίπτωση απουσίαςτουςή κωλύματος, 
μέχρι κρίσης από το Υπηρεσιακό Συμβούλιο από τον 
κατά βαθμό αρχαιότερο υπάλληλο. 

Κάθε άλλη λεπτομέρειαλειτουργίαςτωνεπί μέρους υπη¬ 
ρεσιών, μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Απότηνπαρούσα απόφαση προκαλείται δαπάνη σε βάρος 
του προϋπολογισμού του Νομικού Προσώπου, οικονομικού 
έτους 2004 το ύψος της οποίας θα ανέλθει στο ποσό των 
488.370 ευρώ και έχει εγγράφει στους Κ.Α. 032,112,113. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 10 Φεβρουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞ. ΚΟΣΙΩΡΗ - ΓΕΩΡΓΙΟΥ 
-♦- 

Αριθ. 1664 (2) 

Τροποποίηση του Οργανισμού Εσωτερικής Υπηρεσίας 
Δήμου Πλατέος Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 

Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξειςτου άρθρου 12τουΝ. 1188/81 «Κώδικας 
Δημοτικών Κοινοτικών Υπαλλήλων», όπως τροποποιήθη¬ 
κε από το άρθρο 26 του Ν. 1832/89 και αντικαταστάθηκε 
με το άρθρο 8παρ. 5 του Ν. 2307/95. 

3. Τις διατάξεις του άρθρου 18 του Ν. 2539/97 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

4. Τις διατάξεις του άρθρου 27 του Ν. 2081/92, με τις 
οποίες προτάθηκε νέο άρθρο στο Ν. 1558/85, το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

5. Την 6276/1999 απόφασή μας (ΦΕΚ 1160/Β'/1999), με 
την οποία εγκρίθηκε ο Ο.Ε.Υ. του ενοποιημένου δήμου 
Πλατέος. 

6. Την 196/2003 απόφαση του δημοτικού συμβουλίου 
Πλατέος σχετικά με την τροποποίηση του Ο.Ε.Υ. του δή¬ 
μου. 

7. Το 3/28.1.2004 πρακτικό του Υπηρεσιακού Συμβουλί¬ 
ου Υπαλλήλων Ο.Τ.Α. Ν. Ημαθίας, στο οποίο διατυπώνει 
τη σύμφωνη γνώμη του. 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με την μεταβίβαση δικαιώματος υπογραφής «Με 
Εντολή Γ ενικού Γ ραμματέα Περιφέρειας», αποφασίζουμε: 

Εγκρίνουμε την 196/2003 απόφαση του δημοτικού συμ¬ 
βουλίου Πλατέος, με την οποία τροποποιείται ο Οργανι¬ 
σμός Εσωτερικής Υπηρεσίας του δήμου, ως εξής: 

Α. Το άρθρο 1 του Οργανισμού Εσωτερικής Υπηρεσίας 
(Διάρθρωση Υπηρεσιών) τροποποιείται ως εξής: 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1 .Γραφείο Ειδικών Συνεργατών. 

2. Γ ραφείο Νομικής Υποστήριξης. 

3. Αυτοτελές Γ ραφείο Υποστήριξης Αιρετών Οργάνων. 

4. Αυτοτελές Γραφείο Προγραμματισμού, Οργάνωσης 
και Πληροφορικής. 

5. Αυτοτελές Γ ραφείο Αγροτικής Ανάπτυξης. 

6. Διεύθυνση Διοικητικών και Οικονομικών Υπηρεσιών. 

Η Διεύθυνση αποτελείται από τα παρακάτω Τμήματα 

και Γ ραφεία: 

- Τμήμα Διοικητικών Υπηρεσιών. 

- Τμήμα Οικονομικών Υπηρεσιών. 

-Τμήμα Κέντρου Ενημέρωσης και Εξυπηρέτησης Πολι¬ 
τών (ΚΕΠ). 

- Γ ραφείο Δημοτικής Αστυνομίας. 

7. Αυτοτελές Γ ραφείο Διοικητικής και Λογιστικής Υπο¬ 
στήριξης Τεχνικών Υπηρεσιών. 

8. Διεύθυνση Τεχνικών Υπηρεσιών και Περιβάλλοντος. 

Η Διεύθυνση αποτελείται από τα παρακάτω Τμήματα: 

- Τμήμα Τεχνικών Έργων και Πολεοδομικών Εφαρμο¬ 
γών. 

- Τμήμα Περιβάλλοντος. 

Β. Στο άρθρο 7του Οργανισμού Εσωτερικής Υπηρεσίας 
(Αρμοδιότητες Διεύθυνσης Διοικητικών-Οικονομικών 
Υπηρεσιών) προστίθεται στη θέση της παραγράφου 7.3 
«Γραφείο Δημοτικής Αστυνομίας», νέα παράγραφος με 
την ίδια αρίθμηση, ως εξής: 

7.3. Τμήμα Κέντρου Ενημέρωσης και Εξυπηρέτησης 
Πολιτών (ΚΕΠ). 

Α. Το Τμήμα αποτελείται από τα παρακάτω Γ ραφεία: 

1. Γ ραφείο Επικοινωνίας και Εξυπηρέτησης Πολιτών: 

- Ενημερώνει και πληροφορεί τους πολίτες για τις ενέρ¬ 


γειες που απαιτούνται για τη διεκπεραίωση διοικητικών 
υποθέσεων. 

- Παραλαμβάνει αιτήσεις πολιτών, νιατη διεκπεραίωση 
υποθέσεων τους από ης υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνση τους έντυπα αιτήσεων κατά το 
άρθρο 3 παράγραφος 3 του Κώδικα Διοικητικής Διαδικα¬ 
σίας (Ν. 2690/1999). 

- Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιονδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

- Προβαίνει στην επικύρωση διοικητικών εγγράφων και 
στη θεώρηση γνησίου υπογραφής. 

- Προβαίνει στη χορήγηση παραβολών, υπεύθυνων δη¬ 
λώσεων, κ.ά. 

- Προβαίνει στη χορήγηση του αποδεικτικού φορολογι¬ 
κής ενημερότητας, μέσω ηλεκτρονικής διασύνδεσης με 
το σύστημα ΤΑΧΙΣ. 

- Μεριμνά γενικά για τη διεκπεραίωση όλων των υποθέ¬ 
σεων των πολιτών, με τις εκάστοτε καθοριζόμενες διοικη¬ 
τικές διαδικασίες και τα αντίστοιχα έντυπά τους, που θα 
ανατίθενται κατά περίπτωση στα Κ.Ε.Π. από Υπουργικές 
Αποφάσεις. 

2. Γ ραφείο Εσωτερικής Ανταπόκρισης: 

- Π ροωθεί τα αιτήματα των πολιτών στις αρμόδιες για τη 
διεκπεραίωση τους υπηρεσίες. 

- Παρακολουθεί τη διαδικασία διεκπεραίωσης και την 
τήρηση των νόμιμων χρονικών προθεσμιών. 

- Παραλαμβάνει το σχετικό έγγραφο και το αποστέλλει 
στο Κ.Ε.Π. της αρχικής υποβολής της αίτησης. 

- Τηρεί τα σχετικά με τη διακίνηση των ανωτέρω αναφε- 
ρόμενων αιτήσεων πολιτών στατιστικά στοιχεία. 

- Υποδέχεται και διαχειρίζεται τα παράπονα και τις προ¬ 
τάσεις των πολιτών για βελτιώσεις των διοικητικών διαδι¬ 
κασιών. 

- Συγκεντρώνει και κωδικοποιεί όλεςτις διατάζεις, εγκυ¬ 
κλίους, διατάγματα κ.λ.π. που αφορούν τη Διεύθυνση. 

- Τηρεί φακέλους με πλήρη στοιχεία όλων των υποθέ¬ 
σεων της Διεύθυνσης. 

Β. Προϊστάμενος του Τμήματος Κ.Ε.Π., επιλέγεται και 
τοποθετείται υπάλληλος οποιουδήποτε κλάδου ΠΕ, ΤΕ, 
ΔΕ και σύμφωνα με τις διατάξεις του άρθρου 36 του Ν. 
2190/94 (ΦΕΚ 28/Α/3.3.1994). 

Οι αρμοδιότητες του Προϊσταμένου είναι όμοιες με τις 
οριζόμένες στο άρθρο 12 του ισχύοντος Οργανισμού 
Εσωτερικής Υπηρεσίας, προσαρμοζόμενες ανάλογα με 
τις συνθήκες και τις ανάγκες του εν λόγω Τμήματος 
Κ.Ε.Π. 

Και ακολουθεί νέα παράγραφος «7.4 Γ ραφείο Δημοτι¬ 
κής Αστυνομίας», με διατήρηση αυτούσιου του περιεχο¬ 
μένου αυτής, όπως πριν την προτεινόμενη τροποποίηση. 

Γ. Στην παρ. 7.2 (Τμήμα Οικονομικών Υπηρεσιών) του 

Οργανισμού προστίθεται (μετά την παράγραφο «ΣΤ. Τα¬ 
μειακή Υπηρεσία») νέα παράγραφος ως εξής: 

Ζ. Εφαρμογή Διπλογραφικού 

- Συγκέντρωση, έλεγχος και καταχώρηση στα οικείαλο- 
γιστικά βιβλία των αποτελεσμάτων της εκτέλεσης του 
προϋπολογισμού Εσόδων Εξόδων καθώς και κάθε πρά- 
ξηςπου επηρεάζει την οικονομική κατάσταση του Δήμου. 

- Κατάρτιση των Καταστάσεων των Αποτελεσμάτων 
Χρήσεως και των Ισολογισμών του Δήμου και των σχετι¬ 
κών εκθέσεων επί αυτών. 

- Μέριμνα για την εφαρμογή όλων των σχετικών διατά- 
ξεωντου Π.Δ. 315/99 μετιςεκάστοτετροποποιήσειςτου, 
καθώς και όλων των σχετικών νόμων και διατάξεων που 
απορρέουν από Κώδικα Βιβλίων και Στοιχείων, Κώδικα 
Φόρου Προστιθέμενης Αξίας, Κώδικα Φορολογίας Εισο¬ 
δήματος και όποιας φορολογικής διάταξης βρίσκει εφαρ¬ 
μογή στις αρμοδιότητες του Δήμου. 

- Τήρηση των υπό του νόμου προβλεπόμενων σχετικών 
βιβλίων. 

- Φροντίδα για την εύρυθμη και αποτελεσματική λει¬ 
τουργία του μηχανογραφικού συστήματος που σχετίζε¬ 
ται με τη διαχείριση του Κλαδικού Λογιστικού Σχεδίου. 

Δ. Στο άρθρο 17 προστίθενται οι παρακάτω θέσεις μό¬ 
νιμου προσωπικού: 

Στην κατηγορία Πανεπιστημιακής Εκπαίδευσης προστί¬ 
θενται: 

- Μία (1) θέση ΠΕ Διοικητικού-Οικονομικού 

- Μία (1) θέση ΠΕ Μηχανικών και 

- Μία (1) θέση ΠΕ Γεωτεχνικών 

Στην κατηγορία Τεχνολογικής Εκπαίδευσης προστίθε¬ 
νται: 

- Μία (1) θέση ΤΕ 17Διοικητικού-Λογιστικού 

ΑΚΡΟΤΕΛΕΥΤΙΟ ΑΡΘΡΟ 

Κάλυψη Δαπάνης 

Από τις διατάξεις της παρούσας δεν προκαλείται δαπά¬ 
νη σε βάρος του προϋπολογισμού του Δήμου Πλατέος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 16 Φεβρουάριου 2004 

Με εντολή Γενικού Γραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

-♦- 

Αριθ. 269 (3) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Κουρητών, Ν. Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε με τις διατάξεις του άρθρου 8 του Ν. 
2307/95. 

2. Τις διατάξεις του άρθρου 67 του Ν. 1416/1984 όπως 
ισχύουν. 

3. Τις διατάξεις των Π.Δ. 37α/1987 και 50/1999. 

4. Τις διατάξεις των άρθρων 19,20,34,35,36 και 38 του 
Ν. 2190/1994. 

5. Τις διατάξεις του Ν. 2503/97 περί «Οργάνωσης-Διοί- 
κησηςτης Περιφέρειας κ.λπ.». 

6. Τις διατάξεις του άρθρου 18 του Ν. 2539/97 περί «Συ¬ 
γκρότησης της Πρωτοβάθμιας Τοπικής Αυτοδιοίκησης». 


7. Τον Ο.Ε.Υ. του Δήμου Κουρητών όπως αυτός δημο- 
σιεύθηκε στο ΦΕΚ 1524/1999 τ.Β'. 

8. Την 8/8/19.12.2003 σύμφωνη γνώμη του Υπηρεσια¬ 
κού Συμβουλίου Υπαλλήλων ΟΤΑ Ν. Ρεθύμνης. 

9. Την 6730/2003 (ΦΕΚ 1288/Β/2003) απόφαση του Γε¬ 

νικού Γ ραμματέα της Περιφέρειας Κρήτης «Ορισμός ει¬ 
σηγητών και μεταβίβαση εξουσίας υπογραφής με εντο¬ 
λή Γενικού Γραμματέα.». 

10. Την 180/2003 νομότυπη απόφαση του Δ.Σ. Κουρη¬ 
τών περίτροποποίησηςτου άρθρου 12του Ο.Ε.Υ. του Δή¬ 
μου Κουρητών, αποφασίζουμε: 

Εγκρίνουμε την τροποποίηση του Ο.Ε.Υ του Δήμου 
Κουρητών, ως προς τα άρθρα 1 και 12, ως εξής: 

Α. Τροποποιεί τον ισχύοντα Ο.Ε.Υ. του Δήμου και συνι- 
στά στο Τμήμα Διοικητικών και Οικονομικών Υπηρεσιών 
του Δήμου, Γ ραφείο Ταμιακής Υπηρεσίας με αντικείμενο 
τα προβλεπόμενα στο Β.Δ. 17-5/15.6-.959. 

Ειδικότερα, η Ταμιακή Υπηρεσία: 

- Διαμορφώνει και παρακολουθεί τα ταμιακά προγράμ¬ 
ματα του Δήμου με τη συνεχή παρακολούθηση των υπο¬ 
χρεώσεων και των αναμενόμενων εισπράξεων. 

- Παραλαμβάνει τα χρηματικά εντάλματα πληρωμών και 
διενεργεί τις πληρωμές προς τους δικαιούχους μετά από 
έλεγχο των δικαιολογητικών και τη συμπλήρωση αυτών 
σύμφωνα με όσα ορίζονται στις κείμενες διατάξεις (π.χ. 
φορολογική ή ασφαλιστική ενημερότητα όπου απαιτεί¬ 
ται). 

- Καταγράφει τις διενεργούμενες πληρωμές σύμφωνα 
με τις ισχύουσες διαδικασίες. 

- Μεριμνά για την απόδοση των πάσης φύσεως κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής, όπως αποδόσεις φόρων, ασφαλιστικών 
ταμείων κ.λπ. 

- Διενεργεί τις εισπράξεις των οφειλών προς το Δήμο. 
Εκδίδει τα γραμμάτια εισπράξεως και ενημερώνει το αρ¬ 
χείο των οφειλετών. 

- Παρακολουθεί την πραγματοποίηση των υποχρεώσε¬ 
ων των οφειλετών προς το Δήμο και ενημερώνει το Λογι¬ 
στήριο για τις καθυστερούμενες οφειλές. 

- Καταρτίζει περιοδικές καταστάσεις των πληρωτέων 
και πληρωθέντων εξόδων. 

- Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων στο Δήμο 
ποσών κατά κατηγορία προσόδου. 

Εκδίδει και μεριμνά για την κοινοποίηση ατομικών ή ει¬ 
δικών προσκλήσεων προς τους οφειλέτες του Δήμου. 

- Ενημερώνειτο περιοδικό αρχείο οφειλετών κατά οφει¬ 
λέτη όπου αναγράφονται τα οφειλόμενα ποσά ανά κατη¬ 
γορία προσόδου. 

-Τηρεί τις διαδικασίες, αρχεία και γενικά λογαριασμούς 
του λογιστικού συστήματος του Δήμου που αφορούν τα 
εισπρακτέα και τα πραγματοποιηθέντα έσοδα του Δήμου 
σύμφωνα με τις ισχύουσες διαδικασίες. 

- Καταρτίζει περιοδικές καταστάσεις εισπραχθέντων 
και εισπρακτέων εσόδων. 

- Τηρεί το φυσικό ταμείο στα γραφεία του Δήμου. Διε¬ 
νεργεί τις χρηματικές δοσοληψίες με τις τράπεζες. 

- Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Δήμου. Παρέχει 
κάθε είδους στοιχεία που ζητούνται από τις Δημόσιες/ 
Ελεγκτικές υπηρεσίες σύμφωνα με τις εκάστοτε ισχύου- 
σες διαδικασίες. 

Β) Τροποποιεί επίσης τον Ο.Ε.Υ. του Δήμου ωςπροςτο 
άρθρο 12 και καταργεί μια κενή οργανική θέση ΔΕ38 Χει¬ 
ριστών Η/Υ και δημιουργεί μια θέση ΔΕ28 Χειριστών Μη¬ 
χανημάτων Έργων για τις ανάγκες του Δήμου επειδή δεν 
έχει καλυφθεί η θέση ΔΕ38 και ο Δήμος έχει προμηθευτεί 
ένα μηχάνημα εκσκαφέα φορτωτή ελαστιχοφόρο και 
χρειάζεται η πρόσληψη του χειριστή για τη χρήση του μη¬ 
χανήματος. 

Κατά τα λοιπά εξακολουθεί να ισχύει η 4188/1999 από¬ 
φαση που δημοσιεύθηκε στο ΦΕΚ 1524/1999 τ.Β'. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Ρέθυμνο, 6 Φεβρουάριου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 270 (4) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Συβρίτου, Ν. Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε με τις διατάξεις του άρθρου 8 του Ν. 
2307/95. 

2. Τις διατάξεις του άρθρου 67 του Ν. 1416/1984 όπως 
ισχύουν. 

3. Τις διατάξεις των Π.Δ. 37α/1987,22/1990 και 50/1999. 

4. Τις διατάξεις των άρθρων 19,20,34,35,36 και 38 του 
Ν. 2190/1994. 

5. Τις διατάξεις του Ν. 2503/97 περί «Οργάνωσης-Διοί- 
κησηςτης Περιφέρειας κ.λπ.». 

6. Τις διατάξεις του άρθρου 18 του Ν. 2539/97 περί «Συ¬ 
γκρότησης της Πρωτοβάθμιας Τοπικής Αυτοδιοίκησης». 

7. Τον Ο.Ε.Υ. του Δήμου Συβρίτου όπως αυτός δημοσι¬ 
εύθηκε στο ΦΕΚ 1231/1999 τ.Β' και τροποποιήθηκε με την 
10848/2001 απόφασή μας. 

8. Την 8/7/19.12.2003 σύμφωνη γνώμη του Υπηρεσια¬ 
κού Συμβουλίου Υπαλλήλων ΟΤΑ Ν. Ρεθύμνης. 

9. Την 6730/2003 (ΦΕΚ 1288/Β/2003) απόφαση του Γε¬ 

νικού Γ ραμματέα της Περιφέρειας Κρήτης «Ορισμός ει¬ 
σηγητών και μεταβίβαση εξουσίας υπογραφής με εντο¬ 
λή Γενικού Γ ραμματέα.». 

10. Την 101 /2003 νομότυπη απόφαση του Δ.Σ. Συβρίτου 
περί τροποποίησης των άρθρων 1 και 12 του Ο.Ε.Υ. του 
Δήμου Συβρίτου, αποφασίζουμε: 

Εγκρίνουμε την τροποποίηση του Ο. Ε.Υ του Δήμου Συ¬ 
βρίτου, ως προς τα άρθρα 1 και 12, ως εξής: 

1. Ως προς το άρθρο 1 συ νιστά Τμήμα Οικονομικών Υπη¬ 
ρεσιών του Δήμου, Γ ραφείο Ταμιακής Υπηρεσίας με αντι¬ 
κείμενο τα προβλεπόμενα στο Β.Δ. 17-5/15.6.1959. 

Ειδικότερα, η Ταμιακή Υπηρεσία 

- Διαμορφώνει και παρακολουθεί τα ταμιακά προγράμ¬ 
ματα του Δήμου με τη συνεχή παρακολούθηση των υπο¬ 
χρεώσεων και των αναμενόμενων εισπράξεων. 


- Παραλαμβάνει τα χρηματικά εντάλματα πληρωμών και 
διενεργεί τις πληρωμές προς τους δικαιούχους μετά από 
έλεγχο των δικαιολογητικών και τη συμπλήρωση αυτών 
σύμφωνα με όσα ορίζονται στις κείμενες διατάξεις (π.χ. 
φορολογική ή ασφαλιστική ενημερότητα όπου απαιτείται). 

- Καταγράφει τις διενεργούμενες πληρωμές σύμφωνα 
με τις ισχύουσες διαδικασίες. 

- Μεριμνά για την απόδοση των πάσης φύσεως κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής, όπως αποδόσεις φόρων, ασφαλιστικών 
ταμείων κ.λπ. 

- Διενεργεί τις εισπράξεις των οφειλών προς το Δήμο. 
Εκδίδει τα γραμμάτια εισπράξεως και ενημερώνει το αρ¬ 
χείο των οφειλετών. 

- Παρακολουθεί την πραγματοποίηση των υποχρεώσε¬ 
ων των οφειλετών προς το Δήμο και ενημερώνει το Λογι¬ 
στήριο για τις καθυστερούμενες οφειλές. 

- Καταρτίζει περιοδικές καταστάσεις των πληρωτέων 
και πληρωθέντων εξόδων. 

- Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων στο Δήμο 
ποσών κατά κατηγορία προσόδου. 

Εκδίδει και μεριμνά για την κοινοποίηση ατομικών ή ει¬ 
δικών προσκλήσεων προς τους οφειλέτες του Δήμου. 

- Ενημερώνει το περιοδικό αρχείο οφειλετών κατά οφει¬ 
λέτη όπου αναγράφονται τα οφειλόμενα ποσά ανά κατη¬ 
γορία προσόδου. 

- Τηρείτις διαδικασίες, αρχεία και γενικά λογαριασμούς 
του λογιστικού συστήματος του Δήμου που αφορούν τα 
εισπρακτέα καιταπραγματοποιηθέντα έσοδα του Δήμου 
σύμφωνα με τις ισχύουσες διαδικασίες. 

- Καταρτίζει περιοδικές καταστάσεις εισπραχθέντων 
και εισπρακτέων εσόδων. 

- Τηρεί το φυσικό ταμείο στα γραφεία του Δήμου. Διε¬ 
νεργεί τις χρηματικές δοσοληψίες με τις τράπεζες. 

- Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Δήμου. Παρέχει 
κάθε είδους στοιχεία που ζητούνται από τις Δημόσιες/ 
Ελεγκτικές υπηρεσίες σύμφωνα με τις εκάστοτε ισχύου- 
σες διαδικασίες. 

2) Ωςπροςτο άρθρο 12του Ο.Ε.Υ. του Δήμου δημιουρ¬ 
γώντας μία τακτική οργανική θέση ειδικότητας ΤΕ17 Διοι¬ 
κητικών Λογιστών για τις ανάγκες λειτουργίας της Ταμια- 
κής Υπηρεσίας του Δήμου. 

Κατά τα λοιπά εξακολουθούν να ισχύουν οι 3152/1999 
και 10848/2001 αποφάσεις (ΦΕΚ 1231/1999 και 1501/ 
2001 τ.Β'). 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου το ύψος της οποίας θα 
ανέλθει στο ποσό των 15.747,62 ευρώ και έχει εγγράφει 
στον Κ.Α. 05/111.1. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Ρέθυμνο, 6 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΜΗΝΑΣ ΑΝΤΩΝΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





